Document ID: 32014D0886

ROZHODNUTIE EURÓPSKEHO PARLAMENTU A RADY
zo 4. decembra 2014,
ktorým sa vymenúva európsky dozorný úradník pre ochranu údajov a zástupca dozorného úradníka
(2014/886/EÚ)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (1), a najmä na jeho článok 42 ods. 1,
so zreteľom na navrhnutý zoznam kandidátov, ktorý vypracovala Európska komisia 16. septembra 2014 v súlade s článkom 42 ods. 1 nariadenia (ES) č. 45/2001 po verejnom výberovom konaní na vymenovanie európskeho dozorného úradníka pre ochranu údajov a zástupcu dozorného úradníka,
keďže:
(1)
Funkčné obdobie európskeho dozorného úradníka pre ochranu údajov a zástupcu dozorného úradníka sa skončilo 16. januára 2014. Avšak podľa článku 42 ods. 6 nariadenia (ES) č. 45/2001 zostáva európsky dozorný úradník pre ochranu údajov a zástupca dozorného úradníka vo funkcii až do svojho nahradenia.
(2)
Európsky dozorný úradník pre ochranu údajov a zástupca dozorného úradníka sa majú vymenovať na základe vzájomnej dohody medzi Európskym parlamentom a Radou na obdobie piatich rokov od 4. decembra 2014,
PRIJALI TOTO ROZHODNUTIE:
Článok 1
Na obdobie od 4. decembra 2014 do 5. decembra 2019 sa vymenúvajú:
-
európsky dozorný úradník pre ochranu údajov: pán Giovanni BUTTARELLI,
-
zástupca dozorného úradníka: pán Wojciech Rafał WIEWIÓROWSKI.
Článok 2
Toto rozhodnutie nadobúda účinnosť 4. decembra 2014.
V Bruseli 4. decembra 2014

Labels: 15